
ของ

องค์การบริหารส่วนตำบลเคียนซา
อำเภอเคียนซา  จังหวัดสุราษฎร์ธานี
คำนำ
ประเทศที่เจริญแล้ว ล้วนมีรากฐานที่สำคัญ  คือการให้ความสำคัญกับการปกครองส่วนท้องถิ่นเป็นอย่างมาก  โดยการกระจายอำนาจการปกครองลงสู่ท้องถิ่น  ทั้งในเรื่องการบริการสาธารณะ  การพัฒนาเศรษฐกิจและสังคม  และรัฐบาลได้จัดสรรงบรายได้ให้แก่ท้องถิ่นอย่างเพียงพอต่อการจัดการตามภารกิจต่างๆ ได้อย่างเหมาะสม
สำหรับประเทศไทย มีวิวัฒนาการทางการเมืองการปกครองจนถึงปัจจุบัน รัฐบาลมีนโยบายชัดเจน
ในเรื่องการกระจายอำนาจให้แก่ท้องถิ่น  โดยมีตัวชี้วัดที่สำคัญได้แก่
1. การเกิดขึ้นขององค์การบริหารส่วนตำบล  ตามพระราชบัญญัติสภาตำบลและองค์การบริหารส่วนตำบล  พ.ศ.2537
2. การออกกฎหมายรัฐธรรมนูญ พ.ศ. 2540  ที่ส่งเสริมให้ท้องถิ่นมีอิสระมากยิ่งขึ้น

3. การออกพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น  พ.ศ.2542
โดยส่งผลให้ประชาชน  ได้มีโอกาสปกครองตนเองในระดับท้องถิ่น และ ในอนาคตบทบาทหน้าที่ตลอดจนรายได้ขององค์การบริหารส่วนตำบลจะเพิ่มขึ้นมากกว่าเดิม   ดังนั้นหากองค์การบริหารส่วนตำบลมีระบบการจัดการที่ดีจะทำให้การบริหารเป็นไปด้วยความเรียบร้อย  สร้างสรรค์ความผาสุก  และความกินดีอยู่ดีให้แก่ประชาชนได้อย่างมีประสิทธิภาพ
การวางแผนพัฒนาเป็นกระบวนการแรกเริ่มของการบริหารจัดการขององค์การบริหารส่วนตำบลเพื่อสอดคล้องกับแนวความคิดในการกระจายอำนาจ  ทางราชการจึงมุ่งเน้นให้ประชาชนเข้ามามีส่วนร่วม  ซึ่งน่าจะเป็นวิธีทางที่ถูกต้องในการส่งเสริมให้ประชาชนได้รับรู้ถึงสิทธิ  หน้าที่ของตน  และเข้าใจถึงการปกครองแบบประชาธิปไตยแบบตัวแทนได้อย่างถูกต้อง  ตลอดจนหน่วยงานปกครองท้องถิ่นสามารถจัดสรรทรัพยากรที่มีอยู่อย่างจำกัด  ไปใช้พัฒนาท้องถิ่นได้อย่างสอดคล้องกับสภาพปัญหาและความต้องการของประชาชนอย่างแท้จริง
แผนพัฒนาสามปี  ขององค์การบริหารส่วนตำบลเคียนซาฉบับนี้  จัดทำขึ้นเพื่อนำไปจัดทำข้อบัญญัติงบประมาณรายจ่ายประจำปีโดยคำนึงถึงฐานะการเงินการคลังขององค์กร  รวมทั้งความต้องการของประชาชนและเป็นเครื่องมือของผู้บริหารและถือเป็นเครื่องมือในการตัดสินใจของผู้ปฏิบัติงาน  เพื่อให้การดำเนินงานขององค์การบริหารส่วนตำบลเคียนซาเป็นไปในทิศทางเดียวกัน  สอดคล้องกัน  ลดความสับสนและขจัดความซ้ำซ้อน  ช่วยในการแก้ปัญหา  และเป็นการคาดคะเนผลที่จะเกิดขึ้นได้อย่างชัดเจน  หวังเป็นอย่างยิ่งว่าแผนพัฒนาสามปีที่จัดทำขึ้นจะเป็นประโยชน์ต่อองค์การบริหารส่วนตำบลเคียนซา  และต่อผู้บริหารในการนำไปพัฒนาองค์กรและท้องถิ่นต่อไป



1
                                             ส่วนที่ 1
      บทนำ


แผนพัฒนาสามปี  ( พ.ศ.2558-2560 ) ขององค์การบริหารส่วนตำบลเคียนซา เป็นการแปลงแผนยุทธศาสตร์การพัฒนาไปสู่การปฏิบัติ  โดยอาศัยแนวทางจากแผนยุทธศาสตร์การพัฒนาตำบล แนวทางการพัฒนาอำเภอ  และแนวทางการพัฒนาจังหวัด  เพื่อเป็นแนวทางการพัฒนาในช่วงสามปีที่มีความสอดคล้องและสามารถสนองตอบต่อยุทธศาสตร์การพัฒนาอย่างมีประสิทธิภาพและสามารถแก้ไขปัญหาความต้องการของประชาชนได้ตรงกับสภาพปัญหาในตำบลและความต้องการของประชาชนอย่างแท้จริง


การจัดทำแผนพัฒนาสามปี (พ.ศ.2558–2560)ได้รับความร่วมมือจากประชาคมหมู่บ้าน  คณะกรรมการหมู่บ้าน ตลอดจนเจ้าหน้าที่ที่เกี่ยวข้องทุกฝ่าย คณะกรรมการสนับสนุนการจัดทำแผนพัฒนาท้องถิ่น และคณะกรรมการพัฒนาท้องถิ่น  รวมถึงความร่วมมือจากส่วนราชการต่างๆ ที่เกี่ยวข้องของอำเภอเคียนซา


การจัดทำแผนพัฒนาสามปี (พ.ศ.2558-2560) ขององค์การบริหารส่วนตำบลเคียนซาเพื่อนำไปสู่การปฏิบัติให้สอดคล้องกับแผนยุทธศาสตร์ที่ได้จัดทำไว้เป็นการดำเนินการพัฒนาและยกระดับคุณภาพชีวิตให้เกิดประโยชน์ต่อประชาชน  ตรงตามเป้าหมายของการพัฒนาให้มากที่สุด
1.1 ลักษณะของแผนพัฒนาสามปี  
เป็นแนวทางการพัฒนา และ การประสานแผนงานและโครงการ  เพื่อแก้ไขปัญหาความต้องการ
ของประชาชนให้สอดคล้องกับแผนพัฒนาอำเภอ นโยบายจังหวัด และนโยบายรัฐฯ แผนพัฒนาสามปีมีลักษณะ  เป็นการกำหนดรายละเอียดแผนงาน  โครงการพัฒนาที่จัดทำขึ้นสำหรับปีงบประมาณแต่ละปี  ซึ่งมีความต่อเนื่องและเป็นแผนก้าวหน้าครอบคลุมระยะเวลาสามปี  โดยมีการทบทวนเพื่อปรับปรุงเป็นประจำทุกปี

1.2 วัตถุประสงค์ของการจัดทำแผนพัฒนาสามปี


ตามระเบียบกระทรวงมหาดไทยว่าด้วยการจัดทำและประสานแผนพัฒนาขององค์กรปกครองส่วนท้องถิ่น พ.ศ.2548 กำหนดให้องค์กรปกครองส่วนท้องถิ่นจัดทำแผนยุทธศาสตร์การพัฒนา  สำหรับแผนพัฒนาสามปีนั้น  มีจุดมุ่งหมายเพื่อ


- เพื่อให้องค์การบริหารส่วนตำบลกำหนดแนวทางการพัฒนาตำบลได้อย่างมีทิศทาง  และมีเป้าหมายที่ชัดเจน  โดยสอดคล้องกับสภาพปัญหาและความต้องการของประชาชน


- เพื่อให้ประชาชนได้เข้ามามีส่วนร่วมในการวางแผนพัฒนาตำบล
2


- เพื่อให้มีการแก้ไขปัญหาความเดือดร้อนของชุมชนได้อย่างถูกต้อง 


- เพื่อใช้เป็นกลไกในการประสานงานในการวางแผนระหว่างส่วนราชการหรือหน่วยงานอื่นๆ
- เพื่อใช้เป็นแนวทางในการกระจายความรับผิดชอบในการพัฒนาระหว่างตำบลกับส่วนราชการและหน่วยงานอื่น ๆ                                                       

1.3 ขั้นตอนในการจัดทำแผนพัฒนาสามปี
     ขั้นตอนที่ 1  กำหนดประเด็นหลักการพัฒนา

      คณะกรรมการพัฒนาท้องถิ่นร่วมกับประชาคมท้องถิ่น  กำหนดประเด็นหลักการพัฒนาให้  สอดคล้องกับวิสัยทัศน์  พันธกิจ  และจุดมุ่งหมายเพื่อการพัฒนาในแผนยุทธศาสตร์การพัฒนา  รวมทั้งสอดคล้องกับปัญหา  ความต้องการของประชาคมและชุมชน  โดยให้นำข้อมูลพื้นฐานในการพัฒนาจากหน่วยงานต่าง ๆ และข้อมูลในแผนชุมชนมาพิจารณาประกอบการจัดทำแผนพัฒนาสามปี
     ขั้นตอนที่ 2  รวบรวมประเด็นหลักการพัฒนา

      คณะกรรมการสนับสนุนการจัดทำแผนพัฒนาท้องถิ่น รวบรวมประเด็นหลักการพัฒนา ปัญหา  ความต้องการ  และนำมาจัดทำร่างแผนพัฒนาสามปี  แล้วเสนอคณะกรรมการพัฒนาท้องถิ่น
    ขั้นตอนที่ 3  พิจารณาร่างแผนพัฒนาสามปี



     * คณะกรรมการพัฒนาท้องถิ่นพิจารณาร่างแผนพัฒนาสามปีเพื่อเสนอผู้บริหารท้องถิ่น



     * ผู้บริหารท้องถิ่นเสนอร่างแผนพัฒนาสามปีต่อสภาฯ เพื่อให้ความเห็นชอบ
     ขั้นตอนที่ 4  ประกาศใช้แผนพัฒนาสามปี



     ผู้บริหารท้องถิ่นพิจารณาอนุมัติร่างแผนพัฒนาสามปีและประกาศใช้แผนพัฒนาสามปี

1.4 ประโยชน์ของการจัดทำแผนพัฒนาสามปี
           -  ให้องค์การบริหารส่วนตำบลมีทิศทางและเป้าหมายในการพัฒนาที่ชัดเจนและแน่นอน
           -  ทำให้เกิดการประสานการดำเนินโครงการอย่างเป็นระบบ  ระหว่างหน่วยงานต่าง ๆ และช่วยลดความขัดแย้งและขจัดความซ้ำซ้อนในการทำงาน
           - ทำให้สามารถเลือกวิธีที่ดีที่สุดในการแก้ไขปัญหาความต้องการได้อย่างถูกต้อง  และยังสามารถป้องกันปัญหาที่จะเกิดขึ้นในอนาคตได้อีกด้วย
           -  ทำให้สามารถตรวจสอบ  ติดตาม  และควบคุมการดำเนินโครงการพัฒนาต่าง ๆ ตลอดจนควบคุมการใช้จ่ายงบประมาณให้เกิดประสิทธิภาพและประสิทธิผลมากที่สุด 
           - ทำให้มีเครื่องมือในการบริหารพัฒนาเศรษฐกิจ  สังคม  และวัฒนธรรม  รวมทั้งแก้ไขปัญหาความต้องการของประชาชนในองค์การบริหารส่วนตำบล  เพื่อให้เกิดประโยชน์สูงสุดต่อการพัฒนา













































